stanford-oval/wikipedia huggingface dataset:
เทศบาลเมืองศรีราชา
การขนส่ง

ถนนภายในเขตเทศบาลเมืองศรีราชาประกอบด้วยถนนสายหลักจำนวน 8 สาย นอกนั้นเป็นถนนสายรองและซอยจำนวน 30 สาย ในด้านการจัดการขนส่งมวลชน มีการเดินรถโดยสารประจำทางแบบธรรมดา และแบบปรับอากาศ เส้นทางระหว่างศรีราชาไปยังกรุงเทพมหานคร
ส่วนการขนส่งทางราง สถานีรถไฟที่ใกล้ตัวเมืองศรีราชาที่สุดอยู่ที่ตำบลสุรศักดิ์ คือ สถานีชุมทางศรีราชา เป็นสถานีบนทางรถไฟสายตะวันออก สายชุมทางฉะเชิงเทรา–บ้านพลูตาหลวง จากสถานีนี้สามารถเดินทางต่อไปจนถึงแหลมฉบัง สัตหีบ และมาบตาพุด
วัฒนธรรมและประเพณี

วัฒนธรรมและประเพณีท้องถิ่นที่ยึดถือกันในเมืองศรีราชา เช่น
งานสงกรานต์ศรีมหาราชาและประเพณีกองข้าว
ประเพณีงานรดน้ำดำหัว ในวันสงกรานต์
ประเพณีวันเข้าพรรษา
ประเพณีตักบาตรเทโว
งานวันที่ระลึกคล้ายวันอสัญกรรมของท่านจอมพลมหาอำมาตย์เอกเจ้าพระยาสุรศักดิ์มนตรี ซึ่งชาวเมืองศรีราชาถือว่าเป็นปูชนียบุคคลที่มีคุณค่าอันสูงสุดของชาวศรีราชา (วันที่ 1 กรกฎาคมของทุกปี)
รัฐฉัตตีสครห์

| รัฐฉัตตีสครห์ |
| --- | --- |
รัฐ
บนลงล่าง ซ้ายไปขวา: น้ำตกจิตรโกเต, ลักษมณมนเทียรในศิรปุระ, ถ้ำโกตุมสร, ชาตไมมนเทียรในอำเภอครีอพันท์
   ตรา
เพลง: อรปา ไปรี เก ธาร   (ลำธารแห่งอรปาและไปรี)

พิกัด (Chhattisgarh): 21°15′N 81°36′E﻿ / ﻿21.25°N 81.60°E﻿ / 21.25; 81.60
ประเทศ:  อินเดีย
ก่อตั้ง: 1 พฤศจิกายน 2000
เมืองหลวง: รายปุระ
เมืองใหญ่สุด: รายปุระ
อำเภอ: 28
การปกครอง
 • ผู้ว่า: Anusuiya Uikey
 • มุขยนายก: Bhupesh Baghel (INC)
 • นิติบัญญัติ: สภาเดี่ยว (90+1 ที่นั่ง)
 • สภากลาง: ราชยสภา 5  โลกสภา 11
 • ศาลสูง: ฉัตตีสครห์, พิลาสปุระ
พื้นที่
 • ทั้งหมด: 135,191 ตร.กม. (52,198 ตร.ไมล์)
อันดับพื้นที่: ที่ 10
ประชากร (2020)
 • ทั้งหมด: 32,186,262 คน
 • อันดับ: ที่ 17
 • ความหนาแน่น: 240 คน/ตร.กม. (620 คน/ตร.ไมล์)
เขตเวลา: UTC+05:30 (IST)
รหัส ISO 3166: IN-CT
เอชดีไอ:  0.600 (กลาง)
อันดับเอชดีไอ: ที่ 31 (2017)
การรู้หนังสือ: 70.01% (2011, ที่ 27)
ภาษาราชการ: ภาษาฉัตตีสครห์และภาษาฮินดี
เว็บไซต์: cgstate.gov.in
ฉัตตีสครห์ (ฮินดี: छत्तीसगढ़) เป็นหนึ่งใน 28 รัฐในประเทศอินเดีย ตั้งอยู่ทางตอนกลางค่อนไปทางตะวันออกของประเทศ เป็นรัฐที่มีพื้นที่ใหญ่ที่สุดเป็นอันดับที่เก้าของอินเดีย ด้วยพื้นที่ 135,192 km2 (52,198 sq mi) และประชากร 32.2 ล้านคน (ปี 2020) ฉัตตีสครห์เป็นรัฐที่มีประชากรมากที่สุดเป็นอันดับที่ 17 ของประเทศ
รัฐก่อตั้งขึ้นเมื่อวันที่ 1 พฤศจิกายน 2000 โดยการแบ่งเขตแดนของอำเภอ สิบแห่งที่ประชากรใช้ภาษาฉัตตีสครห์ และหกอำเภอที่ประชากรใช้ภาษาโคณฑี จากรัฐมัธยประเทศ เมืองหลวงของรัฐคือรายปุระ อาณาเขตของรัฐติดต่อกับรัฐมัธยประเทศทางตะวันตกเฉียงเหนือ รัฐอุตตรประเทศทางเหนือ รัฐฌารขัณฑ์ทางตะวันออกเฉียงเหนือ รัฐมหาราษฏระทางตะวันตกเฉียงใต้ และรัฐเตลังคานากับรัฐอานธรประเทศทางใต้ ในปี 2020 รัฐประกอบด้วย 28 อำเภอ
ฉัตตีสครห์เป็นหนึ่งในรัฐที่มีการพัฒนารวดเร็วที่สุดในประเทศอินเดีย ค่าผลิตภัณฑ์มวลรวมของรัฐ (GSDP) นั้นอยู่ที่ ₹3.63 และรายหัวอยู่ที่ ₹102.762 ด้วยความที่รัฐฉัตตีสครห์เป็นรัฐที่มีทรัพยากรมากมาย ที่นี่จึงเป็นแหล่งพลังงานไฟฟ้าและเหล็กกล้าของประเทศ คิดเป็น 15% ของเหล็กกล้าที่ผลิตในอินเดียมาจากรัฐฉัตตีสครห์
ดี-สเตชัน (บริษัท)

| --- | --- |

ประเทศ:  ไทย
พื้นที่แพร่ภาพ:  ประเทศไทย
เครือข่าย: สถานีโทรทัศน์ผ่านดาวเทียม
คำขวัญ: สถานีประชาธิปไตย สถานีของประชาชน โดยประชาชน เพื่อประชาธิปไตย
สำนักงานใหญ่: 2539 ชั้น 5 อาคารบิ๊กซีลาดพร้าว แขวงคลองเจ้าคุณสิงห์ เขตวังทองหลาง กรุงเทพมหานคร
แบบรายการ
ระบบภาพ: 4:3
ความเป็นเจ้าของ
เจ้าของ: บริษัท ดี สเตชัน จำกัด (ก่อตั้ง: 10 ตุลาคม พ.ศ. 2551)
บุคลากรหลัก: อดิศร เพียงเกษ ปธ.กรรมการบริหาร วิบูลย์ แช่มชื่น เสกสกล อัตถาวงศ์ สมยศ พฤกษาเกษมสุข สุนัย จุลพงศธร อริสมันต์ พงศ์เรืองรอง ศุภรัตน์ นาคบุญนำ สุณิสา เลิศภควัต
ช่องรอง: เอเชียอัปเดต (5 กรกฎาคม 2553-ปัจจุบัน) สถานีโทรทัศน์พีทีวี (1 มี.ค. 2550-30 มี.ค. 2551)
ประวัติ
เริ่มออกอากาศ: 19 พฤษภาคม พ.ศ. 2552
ยุติออกอากาศ: 19 พฤษภาคม พ.ศ. 2553
แทนที่โดย: พีเพิลทีวี
ชื่อเดิม: สถานีประชาธิปไตย (19 มกราคม-13 เมษายน 2552)
บริษัท ดี-สเตชัน จำกัด (อังกฤษ: D-Station Co.,Ltd) เป็นบริษัทที่ดำเนินธุรกิจสื่อสารมวลชน ประเภทสถานีโทรทัศน์ผ่านระบบดาวเทียม ภายใต้ชื่อ สถานีประชาธิปไตย (19 มกราคม-13 เมษายน พ.ศ. 2552) และ สถานีประชาชน (19 พฤษภาคม พ.ศ. 2552-19 พฤษภาคม พ.ศ. 2553 ก่อตั้งโดย รศ.พิเศษ ดร.อดิศร เพียงเกษ อดีตกรรมการบริหารพรรคไทยรักไทย จดทะเบียนก่อตั้งเมื่อวันศุกร์ที่ 10 ตุลาคม พ.ศ. 2551 ด้วยทุนประเดิมจำนวน 5,000,000 บาท
ประวัติ > สถานีประชาธิปไตย

สถานีประชาธิปไตย (อังกฤษ: Democracy Station) เป็นสถานีโทรทัศน์ที่ออกอากาศผ่านระบบดาวเทียม เพื่อเผยแพร่ข้อมูลข่าวสาร เกี่ยวกับการเมืองการปกครองในประเทศไทย เริ่มทดลองออกอากาศ ตั้งแต่วันอังคารที่ 19 มกราคม พ.ศ. 2552 เวลา 06.00 น. และแพร่ภาพอย่างเป็นทางการ ตลอด 24 ชั่วโมง ตั้งแต่วันที่ 1 มีนาคม พ.ศ. 2552 รู้จักในอีกชื่อหนึ่งว่า DTV หรือ DNN
โดยมีสัดส่วนของรายการประกอบด้วย รายการส่งเสริมระบอบประชาธิปไตย ร้อยละ 50, รายการข่าวและสถานการณ์ปัจจุบัน ร้อยละ 20, รายการสาระปกิณกะและบันเทิง ร้อยละ 10, รายการส่งเสริมการพัฒนาสังคม ร้อยละ 10 และรายการส่งเสริมพระพุทธศาสนาและศิลปวัฒนธรรม ร้อยละ 10
ประวัติ > รายการโทรทัศน์

สถานีฯ มีรายการที่เริ่มออกอากาศในระยะแรก ประกอบด้วย รายการสถานีประชาธิปไตย ดำเนินรายการโดย นายวิชิต ปลั่งศรีสกุล นายพินิจ จันทรสุรินทร์ นางลดาวัลลิ์ วงศ์ศรีวงศ์ และ นางสาวศุภรัตน์ นาคบุญนำ, ความจริงวันนี้ ดำเนินรายการโดย นายวีระ มุสิกพงศ์ นายจตุพร พรหมพันธุ์ และ นายณัฐวุฒิ ใสยเกื้อ, เพื่อนพ้องน้องพี่ และ มหาประชาชน ดำเนินรายการโดย นายวีระ นายจตุพร นายจักรภพ เพ็ญแข นายณัฐวุฒิ และ นายก่อแก้ว พิกุลทอง
คุยกับอดิศร ดำเนินรายการโดย นายอดิศร นายสุพร อัตถาวงศ์, "ไทยเรดนิวส์ทอล์ค และ "มองไทยมองเทศ" ดำเนินรายการโดย ดร.วิบูลย์ แช่มชื่น, ห้องเรียนประชาธิปไตย ดำเนินรายการโดย นายสุนัย จุลพงศธร นายสมยศ พฤกษาเกษมสุข และ ร้อยโทหญิงสุณิสา เลิศภควัต, เสียงประชาชน ดำเนินรายการโดย นายชินวัฒน์ หาบุญพาด และ นายสมยศ,  ทางออกประเทศไทย ดำเนินรายการโดย นายอริสมันต์ พงศ์เรืองรอง, แดงทั้งแผ่นดิน ดำเนินรายการโดย นายณัฐวุฒิ, กฎหมายต่างประเทศ ดำเนินรายการโดย นายนพดล ปัทมะ, สายตาโลก ดำเนินรายการโดย นายจักรภพ และ ทนายธนา อาสาคลายทุกข์ ดำเนินรายการโดย นายธนา เบญจาธิกุลและ นางสาวนิษณา วณีสอน,ที่นี่ความจริง ดำเนินรายการโดย ผศ.ดร.สุดา รังกุพันธ์ ผศ.ดร.จารุพรรณ กุลดิลก รศ.สุดสงวนสุธีสร
ประวัติ > การระงับสัญญาณออกอากาศ

เมื่อช่วงสายวันเสาร์ที่ 11 เมษายน พ.ศ. 2552 กลุ่มคนเสื้อแดงเคลื่อนขบวนเข้าไปภายในบริเวณโรงแรมรอยัล คลิฟฟ์ บีช รีสอร์ท เมืองพัทยา จังหวัดชลบุรี ซึ่งเป็นที่ประชุมผู้นำอาเซียน และประเทศคู่เจรจา 3 และ 6 ประเทศ ทำให้การประชุมไม่สามารถเกิดขึ้นได้ จึงต้องเลื่อนออกไปโดยไม่มีกำหนด ต่อมา เวลาประมาณ 14.00 น. อภิสิทธิ์ เวชชาชีวะ ได้ประกาศสถานการณ์ฉุกเฉินที่มีความร้ายแรง ในเขตพื้นที่เมืองพัทยา และจังหวัดชลบุรี โดยให้ สุเทพ เทือกสุบรรณ เป็นผู้รักษาการณ์ ตามพระราชกำหนดการบริหารราชการในสถานการณ์ฉุกเฉิน พ.ศ. 2548 ดังกล่าว
กระทรวงเทคโนโลยีสารสนเทศและการสื่อสาร จึงอาศัยอำนาจ โดยอ้างตามประกาศสถานการณ์ฉุกเฉิน เพื่อขอความร่วมมือจาก บริษัท ไทยคม จำกัด (มหาชน) ให้ระงับสัญญาณออกอากาศของสถานีฯ ซึ่งส่งสัญญาณขึ้นสู่ดาวเทียมไทยคม อย่างเร่งด่วนโดยทันที โดยมอบหมายให้ นายธานีรัตน์ ศิริปะชะนะ รองปลัดกระทรวงฯ เป็นผู้นำหนังสือสั่งการไปยังสถานีดาวเทียมไทยคม ตรงข้ามศาลากลางจังหวัดนนทบุรี อำเภอเมืองนนทบุรี โดยอ้างว่าเนื้อหาในการออกอากาศ ก่อให้เกิดความไม่สงบในบ้านเมือง
ส่งผลให้กลุ่มคนเสื้อแดง เกิดความไม่พอใจเป็นอย่างมาก นายณัฐวุฒิ ใสยเกื้อ และนายจตุพร พรหมพันธุ์ แกนนำแนวร่วมประชาธิปไตยต่อต้านเผด็จการแห่งชาติ ได้ประกาศให้ประชาชนที่สนับสนุนคนเสื้อแดง ออกมาร่วมชุมนุมที่ทำเนียบรัฐบาล หากไม่สามารถเข้ามาในกรุงเทพมหานครได้ ขอให้ไปร่วมชุมนุม ที่ศาลากลางของทุกจังหวัด และหากมีการระงับสัญญาณสถานีประชาธิปไตยจริง มวลชนเสื้อแดงจะใช้มาตรการตอบโต้รัฐบาล ด้วยการชุมนุมปิดกั้นถนนทุกสายในประเทศไทย ภายในระยะเวลา 1 ชั่วโมง
เวลา 19.30 น. กลุ่มคนเสื้อแดงจากหน้าทำเนียบรัฐบาล ที่นำโดย นายสุพร อัตถาวงศ์ อดีตกรรมการบริหารพรรคไทยรักไทย นำรถปราศรัย เดินทางไปถึงหน้าสถานีดาวเทียมไทยคม เพื่อสกัดกั้นการระงับสัญญาณออกอากาศได้สำเร็จ[ต้องการอ้างอิง] ต่อมา วันจันทร์ที่ 13 เมษายน พ.ศ. 2552 เวลา 13.34 น. สาทิตย์ วงศ์หนองเตย รัฐมนตรีประจำสำนักนายกรัฐมนตรี อาศัยอำนาจ ตามประกาศสถานการณ์ฉุกเฉิน ในเขตกรุงเทพมหานครและปริมณฑลบางจังหวัด ซึ่งประกาศเมื่อวันอาทิตย์ที่ 12 เมษายน เพื่อทำการตัดสัญญาณแพร่ภาพออกอากาศของสถานีฯ และปิดกั้นการเข้าถึงเว็บไซต์สถานีฯ ด้วย
ประวัติ > สถานีประชาชน

ทั้งนี้ คณะผู้บริหาร ผู้ประกาศข่าว พิธีกร และผู้ปฏิบัติงานชุดเดิม กลับมาดำเนินการทดลองออกอากาศผ่านดาวเทียมจากต่างประเทศ ในระบบซี-แบนด์ และผ่านเว็บไซต์ โดยใช้ชื่อใหม่ว่า สถานีประชาชน (อังกฤษ: People Channel) ตั้งแต่วันอังคารที่ 19 พฤษภาคม พ.ศ. 2552 และออกอากาศอย่างเป็นทางการอีกครั้ง เมื่อวันจันทร์ที่ 29 มิถุนายน ปีเดียวกัน โดยใช้ผังรายการตามเดิม และในเดือนตุลาคม ทางสถานีฯ เปลี่ยนตราสัญลักษณ์บนจอให้คล้ายกับยุคดีสเตชัน โดยเปิดใช้อย่างเป็นทางการในเดือนธันวาคม
ประวัติ > การออกอากาศ

สถานีประชาชน ออกอากาศตลอด 24 ชั่วโมง ตั้งแต่วันที่ 19 พฤษภาคม พ.ศ. 2552 จนกระทั่งวันที่ 6 เมษายน พ.ศ. 2553 จึงเริ่มปิดสถานีในเวลา 23.00 น. โดยมีการบรรเลงเพลงสรรเสริญพระบารมีเป็นบางครั้ง แล้วจึงเริ่มภาพทดสอบเป็นจอสีเทาและไม่มีเสียงใดๆ จากนั้นกลับมาเปิดสถานีอีกครั้ง ในเวลา 07.00 น. เป็นเช่นนี้จนกระทั่งถูกระงับการออกอากาศ ในวันที่ 19 พฤษภาคม พ.ศ. 2553
ดูเพิ่ม

เอเชียอัปเดต
บริษัท เพื่อนพ้องน้องพี่ จำกัด
รายการความจริงวันนี้
วอยซ์ทีวี
พีซทีวี (ประเทศไทย)
ยูทูบ
บ้านพิษณุโลก

| บ้านพิษณุโลก |
| --- | --- |

ภายในบ้านพิษณุโลก
th
ข้อมูลทั่วไป
สถาปัตยกรรม: กอทิกเวเนเทียน
ที่อยู่: 428 ถนนพิษณุโลก เขตดุสิต
เมือง: กรุงเทพมหานคร
ประเทศ: ประเทศไทย
พิกัด:  13°45′31″N 100°31′05″E﻿ / ﻿13.75849°N 100.51814°E﻿ / 13.75849; 100.51814
แล้วเสร็จ: พ.ศ. 2465 (102 ปี)
เจ้าของ: รัฐบาลไทย
พื้นที่ชั้นล่าง: 40,000 m2 (9.9 เอเคอร์)
การออกแบบและการก่อสร้าง
สถาปนิก: มาริโอ ตามานโญ
บ้านพิษณุโลก หรือชื่อเดิมคือ บ้านบรรทมสินธุ์ เป็นบ้านพักประจำตำแหน่งนายกรัฐมนตรีและเรือนรับรองแขกสำคัญของรัฐบาลไทย เป็นบ้านแบบสถาปัตยกรรมกอทิกเวเนเทียน ออกแบบและสร้างโดยมาริโอ ตามานโญ สถาปนิกชาวอิตาลี มีเนื้อที่ 25 ไร่ 3 งาน ตั้งอยู่บริเวณถนนพิษณุโลก เขตดุสิต กรุงเทพมหานคร ใกล้กับทำเนียบรัฐบาล
ประวัติ > บ้านบรรทมสินธุ์

พระบาทสมเด็จพระมงกุฎเกล้าเจ้าอยู่หัวได้ทรงโปรดเกล้าฯ ให้ปลูกสร้างบ้านบรรทมสินธุ์ด้วยพระราชทรัพย์ส่วนพระองค์ใน พ.ศ. 2465 บนที่ดินประมาณ 50 ไร่ในอำเภอดุสิต จังหวัดพระนคร โดยมีมาริโอ ตามานโญ สถาปนิกชาวอิตาลีประจำกระทรวงโยธาธิการเป็นผู้ควบคุมการก่อสร้างและออกแบบบ้าน เมื่อสร้างเสร็จพระองค์พระราชทานบ้านบรรทมสินธุ์ให้กับพระยาอนิรุทธเทวา อธิบดีกรมมหาดเล็ก และผู้บัญชาการกรมมหรสพซึ่งเป็นมหาดเล็กส่วนพระองค์ และถ้าหันหน้าเข้าตัวบ้าน ด้านขวามือจะเป็นสโมสร อัศวราช หรือ กองม้าต้น (ตระกูลที่มี “ศวิน”)
ในรัชสมัยของพระบาทสมเด็จพระปกเกล้าเจ้าอยู่หัว ตระกูลอนิรุทธเทวาได้รับผลกระทบจากเศรษฐกิจตกต่ำ พระยาอนิรุทธเทวาจึงได้ทูลเกล้าฯ ถวายบ้านบรรทมสินธุ์เพื่อให้เป็นราชสมบัติเนื่องจากเกินกำลังที่จะบำรุงรักษาได้แต่ได้รับการปฏิเสธ พระยาอนิรุทธเทวาและครอบครัวได้ย้ายออกไปอยู่จังหวัดนนทบุรีและไม่ได้มีการใช้งานบ้านบรรทมสินธุ์แต่อย่างใด
ประวัติ > เรือนรับรองแขกและที่ตั้งหน่วยงานรัฐบาล

ในระหว่างสงครามโลกครั้งที่สอง  คณะรัฐบาลของจอมพล ป. พิบูลสงครามได้ใช้บ้านบ้านบรรทมสินธุ์เป็นที่รับรองนายพลฮิเดกิ โทโจ นายกรัฐมนตรีญี่ปุ่นในการร่วมรบกับญี่ปุ่น และได้ติดต่อพระยาอนิรุทธเทวาเพื่อขอซื้อหรือเช่าบ้านบรรทมสินธุ์เพื่อไม่ให้ญี่ปุ่นซื้อไปเป็นสถานทูต เนื่องจากบ้านนี้ตั้งอยู่ใกล้กับกองพันทหารราบที่ 3 ซึ่งเป็นจุดยุทธศาสตร์สำคัญ พระยาอนิรุทธเทวาได้ตกลงแบ่งขายที่ดินและตึกจำนวน 25 ไร่ ในราคา 5 แสนบาทเมื่อวันที่ 19 มิถุนายน พ.ศ. 2485 รัฐบาลได้ใช้บ้านบรรทมสินธุ์เป็นที่ทำการของ "กรมประสานงานไทย-ญี่ปุ่น" สำหรับการประสานงานระหว่างสองประเทศและเปลี่ยนชื่อเป็น "บ้านไทย-พันธมิตร"
เมื่อญี่ปุ่นแพ้สงคราม บ้านไทย-พันธมิตรได้เปลี่ยนชื่อเป็น "บ้านสันติภาพ" เพื่อลบภาพลักษณ์ในการเข้าร่วมสงคราม และต่อมาใน พ.ศ. 2496 จอมพล ป. พิบูลสงครามได้เปลี่ยนชื่อเป็น "บ้านพิษณุโลก" เนื่องจากบ้านหลังนี้ตั้งอยู่บนถนนพิษณุโลก
ประวัติ > บ้านพักประจำตำแหน่งนายกรัฐมนตรี

รัฐบาลยุคต่อมาได้ปรับปรุงบ้านพิษณุโลก เพื่อใช้เป็นบ้านพักประจำตำแหน่งนายกรัฐมนตรี มาตั้งแต่สมัย พล.อ.เกรียงศักดิ์ ชมะนันทน์ ในปี พ.ศ. 2522 และมาแล้วเสร็จในรัฐบาล พล.อ.เปรม ติณสูลานนท์ ในปี พ.ศ. 2524 พลเอกเปรม ได้ย้ายเข้าไปพัก แต่ก็อยู่เพียง 2 วัน จึงย้ายออกไปพักที่บ้านพักเดิมคือ บ้านสี่เสาเทเวศร์ ในยุค พล.อ.ชาติชาย ชุณหะวัณ เป็นนายกรัฐมนตรี ก็ได้มีการใช้บ้านหลังนี้เป็นที่ทำการของคณะที่ปรึกษานายกรัฐมนตรีโดยเรียกกันติดปากสื่อมวลชนว่า "ที่ปรึกษาบ้านพิษณุโลก" แต่ไม่ได้มีการใช้เป็นที่พัก
นายกรัฐมนตรียุคต่อมามีเพียง นายชวน หลีกภัย เป็นนายกรัฐมนตรีคนสุดท้ายที่เข้าพักบ้านพิษณุโลกหลังนี้และอยู่ได้นานทั้งสองสมัยการดำรงตำแหน่งนายกรัฐมนตรี โดยได้ใช้โซฟาในห้องทำงานซึ่งอยู่ด้านหน้าห้องนอนเป็นที่นอน ทั้งนี้ สำนักเลขาธิการนายกรัฐมนตรี ได้จัดงบประมาณในการบำรุงรักษาบ้านพิษณุโลกมาโดยตลอด โดยในปี พ.ศ. 2565 ใช้งบประมาณในการปรับปรุง 6.45 ล้านบาท และในปี พ.ศ. 2566 เศรษฐา ทวีสิน นายกรัฐมนตรี ได้ใช้เป็นสถานที่ประชุมร่วมกับ คณะกรรมการป้องกันและปราบปรามยาเสพติด
ในร่วมสมัย > ภาพยนตร์

บ้านพิษณุโลกใช้เป็นฉากของ "บ้านทรายทอง" ในภาพยนตร์ชื่อเดียวกัน กำกับการแสดงโดย รุจน์ รณภพ ดาราแสดงนำคือ พอเจตน์ แก่นเพชร เป็น ชายกลาง และ จารุณี สุขสวัสดิ์ เป็น พจมาน สว่างวงศ์ ถือเป็นภาพยนตร์ที่ประสบความสำเร็จอย่างยิ่งในยุคสมัยนั้น ทำให้บ้านพิษณุโลกเป็นที่รู้จักต่อสาธารณะมากกว่าเดิม แม้ในปัจจุบันภาพลักษณ์ความเป็น "บ้านทรายทอง" ก็ยังคงอยู่คู่กับสถานที่แห่งนี้  โดยเฉพาะอย่างยิ่งภาพล้อหรือการ์ตูนการเมืองตามหนังสือพิมพ์ มักเปรียบเปรยว่าบ้านพิษณุโลกเป็นประหนึ่งบ้านทรายทองในนวนิยาย ภาพล้อที่มีชื่อเสียงที่สุดน่าจะเป็นเมื่อครั้งที่นายชวน หลีกภัย ขึ้นดำรงตำแหน่งนายกรัฐมนตรีครั้งแรกเมื่อปี พ.ศ. 2535 ได้มีการเขียนภาพล้อให้นายชวนเป็นพจมาน ไว้ผมเปียคู่ และสองมือถือชะลอม เดินเข้าบ้านพิษณุโลกหรือบ้านทรายทอง เลียนแบบฉากเปิดตัวพจมานในภาพยนตร์บ้านทรายทอง เนื่องจากเป็นนายกรัฐมนตรีเพียงคนเดียวที่พำนักในบ้านพิษณุโลกนานที่สุด
ในร่วมสมัย > บ้านผีสิง

บ้านพิษณุโลกมีกิตติศัพท์ร่ำลือกันว่าผีดุจนเป็นเหตุให้ พล.อ.เปรม ติณสูลานนท์ พักได้เพียง 2 วันเท่านั้นก็ย้ายออกไป แต่เมื่อสื่อมวลชนไปสัมภาษณ์ พล.อ.เฟื่องเฉลย อนิรุทธเทวา ซึ่งเป็นทายาทของพระยาอนิรุทธเทวาซึ่งเคยพักอาศัยอยู่ในบ้านหลังนี้เมื่อสมัยเด็กก็ได้รับการยืนยันว่าไม่เคยได้ยินเกี่ยวกับเรื่องผีดุแต่อย่างใดทั้ง ๆ ที่ตนอาศัยอยู่มาตั้งแต่เด็กจนหนุ่ม จนกระทั่งรัฐบาลจอมพล ป. พิบูลสงคราม ซื้อบ้านหลังนี้ไป แต่กิตติศัพท์เรื่องผีดุนี้ก็ได้รับการตอกย้ำ จนไม่มีนายกรัฐมนตรีคนใดย้ายเข้าไปพักอย่างเป็นทางการ แม้แต่ พล.อ.ชาติชาย ชุณหะวัณ ยังได้ใช้บ้านหลังนี้เป็นเพียงที่รับแขกเท่านั้น  มีแต่นายกชวน หลีกภัยที่พักอาศัยในบ้านพักหลังนี้เป็นเวลานาน  เนื่องจากบ้านพักในซอยหมอเหล็งของนายชวนนั้นค่อนข้างเล็กและคับแคบ ทำให้ขณะดำรงตำแหน่งจึงได้ย้ายเข้ามาพำนักในบ้านพิษณุโลกอย่างเป็นทางการทั้งสองสมัย นายชวน หลีกภัยได้ใช้โซฟาในห้องทำงานซึ่งอยู่ด้านหน้าห้องนอนเป็นที่นอน ไม่ได้ใช้เตียงนอนภายในห้องนอนของบ้านแต่อย่างใด เนื่องจากเป็นการให้เกียรติเจ้าของบ้าน และหลังจาก นายชวน หลีกภัย แล้วก็ไม่มีนายกรัฐมนตรีคนใดใช้บ้านหลังนี้เป็นที่พำนักจนถึงปัจจุบัน มีเพียงแต่ใช้เป็นที่ประชุมและรับแขกเท่านั้น
ระเบียงภาพ

ห้องอาหาร
ห้องรับแขก
ห้องรับรอง
แหล่งข้อมูลอื่น

วรัญญา เพ็ชรคง. “บ้านพิษณุโลก.” ฐานข้อมูลการเมืองการปกครองครองสถาบันพระปกเกล้า. เก็บถาวร 2020-11-30 ที่ เวย์แบ็กแมชชีน
ดูเพิ่ม

บ้านนรสิงห์
บ้านไทยพันธมิตร พ.ศ. 2486
อเล็กซิส อเลเก

Cameroonian footballer
| 0 | 1 | 2 | 3 |
| --- | --- | --- | --- |
 อาเลเกใน ค.ศ. 2015
ข้อมูลส่วนตัว
วันเกิด:   (1996-12-23) 23 ธันวาคม ค.ศ. 1996 (27 ปี)
สถานที่เกิด:  ยาอุนเด, แคเมอรูน
ส่วนสูง:  1.75 เมตร (5 ฟุต 9 นิ้ว)
ตำแหน่ง:  ปีก, กองกลาง
ข้อมูลสโมสร
สโมสรปัจจุบัน:  Jablonec
หมายเลข:  33
สโมสรเยาวชน
2008–2009:  CSM Puteaux
2009–2010:  Boulogne-Billancourt
2010–2014:  Nantes
สโมสรอาชีพ*
| ปี |  ทีม |  ลงเล่น |  (ประตู) |
| 2014–2019 |  Nantes B |  62 |  (6) |
| 2015–2019 |  น็องต์ |  6 |  (1) |
| 2018–2019 |  → Tours B (ยืมตัว) |  3 |  (0) |
| 2018–2019 |  → Tours (ยืมตัว) |  20 |  (1) |
| 2020–2021 |  Rodez B |  1 |  (1) |
| 2020–2021 |  Rodez |  12 |  (0) |
| 2022–2023 |  MFK Vyškov |  27 |  (5) |
| 2023– |  Jablonec |  26 |  (2) |
ทีมชาติ‡
| 2012 |  France U16 |  1 |  (0) |
| 2016 |  Cameroon U23 |  1 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21 มิถุนายน ค.ศ. 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23 มกราคม ค.ศ. 2017  
อเล็กซิส อเลเก เอลานดี (ฝรั่งเศส: Alexis Alégué Elandi, เกิด 23 ธันวาคม ค.ศ. 1996) เป็นนักฟุตบอลอาชีพชาวแคเมอรูน ซึ่งเล่นให้กับFK Jablonecในตำแหน่งกองหน้า นอกจากนี้เขายังสามารถเล่นในตำแหน่งกองกลางได้อีกด้วย
ระดับสโมสร

อเลเกประเดิมสนามในลีกเอิงฝรั่งเศสครั้งแรกกับน็องต์ เมื่อวันที่ 4 พฤศจิกายน 2015 ในนัดที่บุกไปชนะโอเฌเซ นิส 2–1 เขาทำประตูแรกในลีกในนัดประเดิมสนาม
อเล็กซิส อเลเก เซ็นสัญญากับโรเดซ เอเอฟ ในวันที่ 31 ธันวาคม 2019 สัญญาจะสิ้นสุดลงในช่วงจบฤดูกาล
อเล็กซีส อเลเก ย้ายร่วมทีมยับโลเน็ต เมื่อวันที่ 12 มิถุนายน 2023
อาชีพระดับนานาชาติ

อเลเกเกิดที่ประเทศแคเมอรูนและย้ายมาอยู่ฝรั่งเศสตั้งแต่อายุยังน้อย เขาเคยเล่นให้ทีมเยาวชนของฝรั่งเศส ต่อมาเขาได้เป็นตัวแทนทีมชาติแคเมอรูนรุ่นอายุไม่เกิน 23 ปี ในการแข่งขันที่ชนะทีมชาติโมร็อกรุ่นอายุไม่เกิน 23 ปี 3-2 ในเดือนตุลาคม ค.ศ. 2016 ซึ่งเขาได้ทำประตูแรกในเกมนั้นด้วย
แหล่งข้อมูลอื่น

240779-alexis-alegue
ศักดิ์ นานา

| ศักดิ์ นานา |
| --- | --- |
เกิด: 8 มกราคม พ.ศ. 2518 (49 ปี)
ศิษย์เก่า: มหาวิทยาลัยออกซฟอร์ดบรุก โรงเรียนดอนบอสโก โรงเรียนอัสสัมชัญ
อาชีพ: นักแข่งรถ นักธุรกิจ
คู่สมรส: จอมขวัญ ลีละพงศ์ประสุต (2556–ปัจจุบัน)
บุตร: มารีอา นานา เอ็มม่า นานา
ศักดิ์ นานา ชื่อเล่น กีกี้ (8 มกราคม พ.ศ. 2518) เป็นนักดริฟท์รถ นักแข่งรถ นักธุรกิจชาวไทย ได้รับฉายาว่า "ดริฟท์คิงส์ประเทศไทย" ศักดิ์ เกิดและเติบโตในตระกูล "นานา" เริ่มเข้ารับการศึกษาจากโรงเรียนอัสสัมชัญ (AC107) โรงเรียนดอนบอสโก จังหวัดราชบุรี ตามลำดับ และศึกษาต่อระดับอุดมศึกษายังมหาวิทยาลัยออกซฟอร์ด บรู๊ค (Oxford Brookes University) สหราชอาณาจักร จนจบได้วุฒิปริญญาตรีและโทบัณฑิต
ศักดิ์เริ่มทำการแข่งขันในรายการ "ฟอร์ด ฟอร์มูล่า" (Ford Formula) ด้วยรถที่มีเครื่องยนต์ขนาด 1.3 ลิตร และสามารถคว้าอันดับ 3 มาครองได้สำเร็จ หลังจากนั้นมาเมื่อมีเวลาว่าง เขาก็ได้เริ่มเอารถไปฝึกดริฟท์ และเริ่มทำการลงแข่งขันดริฟท์นับตั้งแต่นั้นมาจนถึงปัจจุบัน  ศักดิ์เคยได้รับการจัดอันดับให้เป็น "ดริฟท์คิง" อันดับที่ 5 ของโลกปี 2011 และเคยได้แชมป์ในคลาส จีที4 อีกด้วย
ชีวิตส่วนตัวนับถือศาสนาอิสลาม ปัจจุบันสมรสกับจอมขวัญ ลีละพงศ์ประสุต (จีจี้) อดีตนักแสดงหญิงสถานีวิทยุโทรทัศน์ไทยทีวีสีช่อง 3 โดยมีอายุห่างกันกว่า 19 ปี มีบุตรสาวสองคน คนแรกชื่อมารีอา นานา (12 พฤศจิกายน 2556) และคนที่สองชื่อเอ็มม่า นานา (19 มกราคม 2560)
ศักดิ์ยังเป็นเจ้าของรถหลายคัน เช่น นิสสันซิลเวียเอส 15 ซึ่งเป็นรถที่ศักดิ์ใช้ดริฟท์บ่อยครั้ง ลัมโบร์กีนี อะเวนตาโดร์ และเฟอร์รารี่ เอฟ12เบอร์ลิเนตต้าสีเหลือง
ในปี พ.ศ. 2561 เขาเป็นผู้ถือหุ้นรายใหญ่ อันดับที่ 13 ของ บริษัท ปูนซิเมนต์ไทย จำกัด (มหาชน)
ปัจจุบัน (เพลงอีทีซี)

| "ปัจจุบัน"> เพลงโดยอีทีซี.จากอัลบั้มPUSH |
| --- | --- |
วางจำหน่าย: 7 มกราคม พ.ศ. 2556ุ
แนวเพลง: ป๊อปร็อก, ฟังกี้, อาร์แอนด์บี
ความยาว: 3:32
ค่ายเพลง: iwave, ETC Band Co., Ltd. (จีเอ็มเอ็ม แกรมมี่)
ผู้ประพันธ์เพลง: ป๋ำ วัชราวลี
โปรดิวเซอร์: ETC
 
มิวสิกวิดีโอ
"ปัจจุบัน" ที่ยูทูบ
 
"ปัจจุบัน" เป็นซิงเกิลของวงอีทีซี จากอัลบั้ม PUSH ประพันธ์เนื้อร้องและแต่งทำนองโดย ป๋ำ วัชราวลี และเรียบเรียงโดย หนึ่ง, บี, โซ่ ETC ออกจำหน่ายในวันที่ 7 มกราคม พ.ศ. 2556ุ เนื้อหาของเพลงเลยพูดถึงเรื่องง่ายๆใกล้ตั­ว ที่บางครั้งเราเองกลับลืมที่จะสนใจ มองข้ามไป มัวจมอยู่กับอดีตที่กลับไปแก้ไขไม่ได้ หรือบางครั้งก็มัวแต่กลัวอนาคตที่ยังมาไม่­ถึง จริงๆแล้วแค่ลองหาเวลาคุยกับตัวเอง แล้วลองถามตัวเองดูว่า "อยากจะใช้ชีวิตให้มีความสุขแล้วรึยั­ง" แค่เริ่มจากตัวเราเอง เปลี่ยนความคิดใหม่ แล้วเลือกใช้ชีวิตให้มีความสุขอยู่กับ "ปัจจุบัน"
การตอบรับ

เพลง "ปัจจุบัน" ได้อันดับสูงสุดที่ 9 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 6 มกราคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
95.5 เอฟเอ็ม เวอร์จิ้นฮิตซ์ ชาร์ตท็อป 40: 9
ลลิตคีรี

| ลลิตคีรี |
| --- | --- |
ลลิตคีรีมหาสถูป
ศาสนา
ศาสนา: ศาสนาพุทธ
สถานะ: อนุรักษ์
ที่ตั้ง
รัฐ: โอริสสา
ที่ตั้งในประเทศอินเดีย
ดินแดน: ประเทศอินเดีย
พิกัดภูมิศาสตร์: 20°35′22″N 86°15′02″E﻿ / ﻿20.5894°N 86.2506°E﻿ / 20.5894; 86.2506
ลลิตคีรี หรือ ลฬิตคิริ (โอเดีย: ଲଳିତଗିରି; Lalitagiri) เป็นหมู่สิ่งปลูกสร้างทางศาสนาพุทธในรัฐโอริสสา ประเทศอินเดีย ประกอบด้วยซากของสถูป, วิหาร และพระพุทธรูปมากมาย ถือเป็นแหล่งโบราณคดีที่เก่าแก่ทีสุดในภูมิภาคนี้ การค้นพบสำคัญในลลิตคีรีรวมถึงการค้นพบพระบรมสารีริกธาตุของพระพุทธเจ้า ในอดีตศาสนาพุทธที่ปฏิบัติในลลิตคีรีเป็นศาสนาพุทธแบบตันตระ
ลลิตคีรี, รัตนคีรึ และ อุทยคีรี ซึ่งตั้งอยู่ในละแวกเดียวกัน รวมเรียกกันว่าเป็น "สามเหลี่ยมวัชระ" (Diamond Triangle) ในอดีตเคยเชื่อว่าลลิตคีรีหรือทั้งสามแหล่งนี้รวมกันเป็นอดีตปุษปคีรีวิหารที่ปรากฏในหลักฐานบันทึกโบราณ
จากการขุดค้นทางโราณคดี เป็นที่สรุปได้ว่ามีการปฏิบัติศาสนาพุทธในลลิตคีรีต่อเนื่องระหว่างศตวรรษที่ 3 ก่อนคริสต์กาล ถึงศตวรรษที่ 10 ในปี 1985 กรมสำรวจโบราณคดีอินเดีย (ASI) ริเริ่มการขุดค้นลลิตคีรีเพื่อระบุตำแหน่งของปุษปคีรีที่ปรากฏในบันทึกของพระถังซำจั๋ง การขุดค้นนี้นำไปสู่การค้นพบทางโบราณคดีสำคัญมากมาย กระนั้นไม่มีหลักฐานที่ทำให้สรุปได้ว่าที่นี่คือปุษปคีรี ในการขุดค้นในภายหลังเสนอว่าปุษปคีรีน่าจะอยู่ที่ลัณคุฑีมากกว่า
ฐาปกรณ์ ดิษยนันทน์

| ฐาปกรณ์ ดิษยนันทน์ |
| --- | --- |
เกิด: 20 สิงหาคม พ.ศ. 2499 (68 ปี) ฐาปกรณ์ ดิษยนันทน์ อำเภอเถิน จังหวัดลำปาง
ส่วนสูง: 1.80 เมตร (5 ฟุต 11 นิ้ว)
คู่สมรส: จิตรลดา ดิษยนันทน์
อาชีพ: นักแสดง, ผู้กำกับ, พิธีกร
ปีที่แสดง: พ.ศ. 2523 - ปัจจุบัน
สังกัด: กันตนา, ดีด้า วิดีโอ โปรดักชั่น สามเศียร ดาราวิดีโอ
พระสุรัสวดี: ผู้แสดงทีวียอดนิยมที่ 2 ฝ่ายชาย จากละครเรื่อง "เจ้าซอใจซื่อ" (ช่อง 5)
ฐาปกรณ์ ดิษยนันทน์ ชื่อเล่น โอ๋ (เกิด 20 สิงหาคม พ.ศ. 2499)  เริ่มจากการเป็นนักแสดงละครประจำค่ายกันตนา โดยเริ่มจากละครเรื่อง "บาปบริสุทธิ์" และมีผลงานโด่งดังในบทนำจากละครเรื่อง "เจ้าซอใจซื่อ", "โผน กิ่งเพชร" ทางช่อง 5 และบทตำรวจในละครเรื่อง "ตี๋ใหญ่" ปัจจุบันยังคงรับงานแสดง กับเป็นพิธีกรรายการต่างๆ, ผู้กำกับการแสดงกันตนา มูพวี่ ทาวน์ (2002) จำกัด รวมทั้งเป็นอาจารย์พิเศษและผู้อำนวยการบริษัท กันตนา เทรนนิ่ง เซ็นเตอร์
ฐาปกรณ์ ได้รับปริญญาศิลปศาสตร์มหาบัณฑิตกิตติมศักดิ์ สภามหาวิทยาลัยเทคโนโลยีราชมงคลสุวรรณภูมิจากสมเด็จพระเทพรัตนราชสุดาฯ สยามบรมราชกุมารี เมื่อวันพฤหัสบดีที่ 29 พฤศจิกายน พ.ศ. 2555 ณ มหาวิทยาลัยเทคโนโลยีราชมงคลธัญบุรี ในฐานะผู้อำนวยการบริษัท กันตนา เทรนนิ่ง เซ็นเตอร์ ซึ่งได้รับรองจากกระทรวงศึกษาธิการ เป็นผู้อุทิศตนบำเพ็ญประโยชน์ถ่ายทอดความรู้ความสามารถ และประสบการณ์ด้านงานแสดง งานบันเทิง เพื่อพัฒนาบุคลากรและอาชีพนักแสดงที่มีคุณภาพ รวมทั้งเป็นผู้ผลิตและใช้อุปกรณ์ถ่ายภาพและตัดต่อภาพเพื่อการถ่ายทำ ผลิตแอนิเมชั่น มัลติมีเดีย รวมทั้งฉากในการสร้างละครและภาพยนตร์ที่ทันสมัยและมีคุณภาพ
ฐาปกรณ์ สมรสกับ จิตรลดา ดิษยนันทน์ (ชื่อเล่น ตุ๊กตา นามสกุลเดิม กัลย์จาฤก) ลูกสาวของผู้จัดตั้งค่ายกันตนา ประดิษฐ์ กัลย์จาฤก และมีลูกสาว 1 คน คือ ดิษย์ลดา ดิษยนันทน์ (สตางค์) กับลูกชายอีก 1 คน คือ ดิษย์กรณ์ ดิษยนันทน์ (เวลล์ หรือที่รู้จักกันในนามของ มิสเตอร์ดี) ปัจจุบันยังคงรับงานแสดงละคร ผู้กำกับการแสดง พิธีกรรายการเรื่องจริงผ่านจอ และเป็นอาจารย์สอนการแสดง และบริหารงานตำแหน่งผู้อำนวยการบริษัท กันตนา เทรนนิ่ง เซ็นเตอร์ รวมทั้งเป็นอุปนายกสมาคมผู้นิยมพระเครื่องพระบูชาไทย